Diari Oficial de la Generalitat Valenciana


Sumari del DOGV 7013, del 29-04-2013 (2013/4219)

DECRET 52/2013, de 26 d'abril, del Consell, pel qual es designa, en l'àmbit de la Comunitat Valenciana, l'Organisme Intermedi de Certificació del Fons Europeu de la Pesca (FEP).
---------------------------------------------------------------------------------------------------------------------------------------------------------------------------------

### Dades del document

Número de DOGV
:   7013

Data del DOGV
:   29-04-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/4219


Data del document
:   26-04-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Decret

Descriptors 

:   * Conselleria de Presidència i Agricultura, Pesca, Alimentació i Aigua

DECRET 52/2013, de 26 d'abril, del Consell, pel qual es designa, en l'àmbit de la Comunitat Valenciana, l'Organisme Intermedi de Certificació del Fons Europeu de la Pesca (FEP). [2013/4219]  
El Reglament (CE) número 1198/2006, del Consell, de 27 de juliol de 2006, relatiu al Fons Europeu de Pesca, establix el Fons Europeu de Pesca (FEP) i definix el marc de suport comunitari a favor del desenrotllament sostenible del sector pesquer, de les zones de pesca i de la pesca interior. Així mateix, es definixen els programes operatius com el marc que permetrà aplicar les polítiques i les prioritats que haja de cofinançar el FEP.   
En relació amb estos programes, es preveu que els estats membres designen les autoritats següents: de gestió, de certificació i d'auditoria. A més, en l'article 60 es detallen les funcions de l'autoritat de certificació i en l'article 58.2 s'inclou la possibilitat de designar organismes intermedis per a realitzar encàrrecs de l'autoritat de certificació sota la responsabilitat d'esta.   
El Programa Operatiu per al Sector Pesquer Espanyol corresponent al període 2007-2013, cofinançat pel FEP i aprovat per Decisió de la Comissió el 12 de desembre de 2012, recull les disposicions d'execució d'este programa que inclou la designació per l'estat membre de les autoritats de gestió, certificació i auditoria, així com dels organismes intermedis de l'autoritat de certificació, entre els quals es troba l'Organisme Intermedi de Certificació de la Comunitat Valenciana, designació que requeia en la Subsecretaria de la Conselleria d'Agricultura, Pesca, Alimentació i Aigua.  
Pel Decret 19/2012, de 7 de desembre, del president de la Generalitat, es determinen les conselleries en què s'organitza l'Administració de la Generalitat, i la Conselleria de Presidència i Agricultura, Pesca, Alimentació i Aigua és una de les que formen part d'esta administració.   
  
El Decret 187/2012, de 21 de desembre, del Consell, aprova l'estructura orgànica i funcional de la Conselleria de Presidència i Agricultura, Pesca, Alimentació i Aigua i disposa que l'Agència Valenciana de Foment i Garantia Agrària està adscrita a l'esmentada conselleria, a través de la Secretaria Autonòmica d'Agricultura, Pesca, Alimentació i Aigua, i la persona titular d'esta secretaria autonòmica és la directora de l'Agència Valenciana de Foment i Garantia Agrària, sota la superior direcció de la persona titular de la conselleria.  
A la vista del que s'ha expressat anteriorment, es fa necessari adequar la designació de l'Organisme Intermedi de Certificació del FEP a l'actual estructura orgànica i funcional de la Conselleria de Presidència i Agricultura, Pesca, Alimentació i Aigua.   
Per tot això, a proposta del conseller de Presidència i Agricultura, Pesca, Alimentació i Aigua, i amb la deliberació prèvia del Consell, en la reunió del dia 26 d'abril de 2013,  
  
DECRETE  
  
Article únic  
Designar, en l'àmbit de la Comunitat Valenciana, l'Agència Valenciana de Foment i Garantia Agrària com a Organisme Intermedi de Certificació del Fons Europeu de la Pesca.  
  
Benidorm, 26 d'abril de 2013  
  
El president de la Generalitat,  
ALBERTO FABRA PART  
  
El conseller de Presidència i   
Agricultura, Pesca, Alimentació i Aigua,   
JOSÉ CISCAR BOLUFER